钦定古今图书集成/理学汇编/学行典/第198卷 > 田顼
## 钦定古今图书集成/理学汇编/学行典/第198卷 > 田顼

按《延平府志》：“田顼，字希古，尤溪人。领正德丙子乡荐，
登辛巳进士，授户部主事，迁贵州副使。以母七袠，力
疏乞养，报可。时年方强仕，而孺慕孝养，朝夕奉觞，常
谓一日不以三公易之。言咀嚼有味，抚按章荐，凡五
上不起。嘉靖闲，母九十七终，顼攀号擗踊，水浆不入
口，至今称为孝廉。”